Kari Ramstadius

Kari Ramstadius (s. 20. syyskuuta 1965 Noormarkku) on entinen suomalainen jalkapalloilija. Pelipaikaltaan hän oli keskikenttäpelaaja.

Ramstadius pelasi yhteensä neljä ottelua SM-sarjassa edustaen Porin Pallo-Tovereita. Hän pelasi kolme ottelua kaudella 1985 ja yhden ottelun kaudella 1986. Ramstadius kuului PPT:n joukkueeseen myös I divisioonan kaudella 1990, mutta ei pelannut kauden aikana otteluakaan.

Peliuransa jälkeen Ramstadius on toiminut Ruosniemen Visan juniorivalmennuksessa.

 Lähteet 

Luokka:Suomalaiset jalkapalloilijat
Luokka:Vuonna 1965 syntyneet
Luokka:Elävät henkilöt